الأهلي نيوز : النادي الأهلي برئاسة محمود الخطيب ، يرغب في الحفاظ علي تواجد المغربي وليد أزارو ، مهاجم الفريق ، ومنتخب المغرب ، في صفوف الفريق ، رغم رحيل باتريس كارتيرون ، المدير الفني للفريق ، خاصة أنه المهاجم الأساسي للفريق ، ومن الصعب أن ينجح النادي ، في تعويضه خلال الفترة المقبلة ، خاصة أن يمتلك إمكانيات ومهارات من الصعب أن ينجح النادي في التعاقد مع لاعب يمتلك نفس الإمكانيات ، في ظل المنافسة الشرسة التي يلقها النادي حاليا ، في سوق الإنتقالات المحلية
الأهلي نيوز : أهدار أزارو أزمة لكن رحيله أزمة أكبر
الأهلي نيوز : المعادلة صعبة وفي رأيين ليها، وغالبًا الإثنين أقرب إلى الصواب ، وليد أزارو لاعب لا غنى عنه في تشكيل الأهلي وهو مصدر قوة الأهلي الهجومية بجانب وليد سليمان، ومشكلة إهداره للفرص السهلة بشكل مستمر ، حرم الأهلي من الفوز ببعض المباريات، واللي بدورها أضاعت الفوز ببطولات ، مثل أهدار فرصة من أنفراد كامل في لقاء الوصل الإماراتي في البطولة العربية ، وأهدار أنفراد في لقاء الوداد المغربي ، العام الماضي ، في نهائي أفريقيا .
الأهلي نيوز : لكن مميزات أزارو تخليه المهاجم الأنسب للنادي الأهلي واللي يتمناه أي فريق تاني، مهاجم مشاكس أي خط دفاع وحارس مرمى لازم يخاف من ضغطه المستمر عليهم طول المباراة، وبيتسبب في خلق فرص من كرات ميتة وملهاش علاقة بأي تكتيك للمدرب، وده بيخليه المدافع الأول في فريقه لما بيمنع المنافس من بناء الهجمة بسهولة، وأظن كلنا شوفنا النقطة دي بوضوح في الشوط الأول بنهائي رادس.
الأهلي نيوز : أزارو يحتاج لمعاملة خاصة في الأهلي
الأهلي نيوز : أزارو هيكون أصعب لاعب الأهلي ممكن يعوضه في حال رحيله، صعب تلاقي مهاجم بالسن ده وعنده الروح دي في الملعب. ومشكلة إهدار الفرص -اللي هو بيخلق معظمها لنفسه أصلًا- سهل حلها لو في مدرب بيشتغل صح معاه في التدريبات ويتعامل معاه بشكل أفضل نفسيًا، أو انك تغير إسلوب اللعب وتضيف مهاجم تاني معاه زي صلاح محسن مثلًا وانا شايف الحل الأخير ده الأنسب للأهلي الفترة الجاية